WEH ผิดฟอร์มไม่ขู่ฟ้อง! ร่อนจ.ม.แจงสื่อ “น้องเล็ก KPN” มโนถูกลักหลับประชุมบอร์ดแบบนุ่ม
WEH ผิดฟอร์มไม่ขู่ฟ้อง! ร่อนจ.ม.แจงสื่อ "น้องเล็ก KPN" มโนถูกลักหลับประชุมบอร์ดแบบนุ่ม
18 ธ.ค. 2561

วานนี้(17ธ.ค.61) บริษัท วินด์ เอนเนอร์ยี่ โฮลดิ้ง เปิดเผยว่า ตามที่สำนักข่าวอิศรา ได้เผยแพร่ข้อความเมื่อวันที่ 12 ธันวาคม 2561 เวลา 17.20 น. ผ่านเว็บไซต์ https://www.isranews.org/isranews-scoop/71939-report-71939.html  โดยมีการรายงานบทสัมภาษณ์ของ นายกรณ์ ณรงศ์เดช ที่มีข้อความพาดพิงถึงบริษัท วินด์ เอนเนอร์ยี่ โฮลดิ้ง จำกัด นั้น บริษัทชี้แจงดังนี้
1.นายกรณ์ ณรงค์เดชได้รับการแต่งตั้งเป็นกรรมการของบริษัทฯ ตามที่ประชุมวิสามัญผู้ถือหุ้นครั้งที่ 3/2558 เมื่อวันที่ 1 ตุลาคม 2558 และมีหนังสือลาออกถึงบริษัทฯเมื่อวันที่ 30 เมษษยน 2561
2.ตลอดระยะเวลาที่นายกรณ์ ณรงค์เดช ทำหน้าที่เป็นกรรมการบริษัทฯ นั้น นายกรณ์ฯ ได้เข้าร่วมประชุมคณะกรรมการบริษัทฯ รวม 12 ครั้ง จากการประชุมคณะกรรมการทั้งหมด 16 ครั้ง โดยตลอดเวลาที่ผ่านมาบริษัทฯ และกรรมการทุกท่านต่างเข้าใจบทบาทหน้าที่ได้บริหารจัดการและได้ให้ข้อมูลที่เกี่ยวข้องแก่กรรมการทุกท่านอย่างครบถ้วนและเพียงพอเพื่อที่จะให้กรรมการแต่ละท่านได้สามารถชึความรู้ความเชียวชาญของแต่ละท่านในการปฎิบัติหน้าที่ในฐานะกรรมการอย่างเต็มความสามารถ
นอกจากนี้บริษัทฯได้ปฎิบัติตามหลักการกำกับดูและกิจการที่ดี โดยได้มีการควบคุมและจัดการให้เป็นไปตามมาตรฐานอย่างสูงมาโดยตลอดและได้เปิดโอกาสให้กรรมการทุกท่านได้มีโอกาสแสดงความคิดเห็นในวาระการประชุมแต่ละวาระอย่างเต็มที่
3.บริษัทฯของปฎิเสธการกล่าวอ้างใดๆ ของนายกรณ์ ณรงค์เดช ที่นอกจากจะไม่เป็นความจริงแล้ว ยังเป็นคำอ้างที่ขัดต่อหลักการกำกับดูแลกิจการที่ดีของบริษัทฯ ตามที่ได้เรียนชี้แจงมาแล้วข้างต้น
อีกทั้งเพื่อปกป้องภาพพจน์ของบริษัทฯ จึงจำเป็นต้องชี้แจงมายังสื่อมวลชน ผู้ถือหุ้น ผู้ทำธุรกิจบริษัทฯ และ บรรดาผู้เกี่ยวข้องทุกท่านให้ได้รับทราบ และเข้าใจความจริงที่เกิดขึ้น เพื่อที่จะป้องกันไม่ก่อให้เกิดความเสียหายแก่บริษัทและบุคคลอื่นๆด้วย
ทั้งนี้ไม่มีรายงานว่า บริษัทฯภายใต้การบริหารของ นายณพ ณรงค์เดช (บุตรคนกลาง ตระกูล ณรงค์เดช) มีการระบุถ้อยความเกี่ยวกับการที่บริษัทฯอาจต้องดำเนินการทางกฏหมายกับผู้ที่ทำให้บริษัทฯเสื่อมเสียชื่อเสียงในจดหมายชี้แจงสื่อมวลชนแต่อย่างใด

 
 